Sawijining prastawa grahana rembulan total bakal kelakon ing 31 Januari 2018.

Ing grahana rembulan kasebut uga bakal pas karo rembulan kang  bakal ana ing titik paling cedhak karo Bumi, utawa dikenal minangka perigee, mula grahana rembulan total bakal katon luwih gedhé. Grahana kasebut uga dumadi ing fase rembulan purnama kaloro ing Januari 2018 mula diarani minangka rembulan biru (Blue Moon), sanadyan rembulan mengkoné ora bakal awarna biru.

Latar mburi 
Grahana rembulan total kalakon nalika rembulan lumebu umbra (bayangan peteng) Bumi. Grahana wiwit nalika rembulan alon-alon  lumebu umbra, mula ing lumahing bakal sithik kacokot  lan alon-alon cokotané wiwit gedhé. Saterusé, nalika rembulan bener-bener ana ing tengah umbra Bumi, rembulan bakal mbrabak kanthi warna abang semu coklat. Warna abang semu coklat ing rembulan kasebut disababaké déning semprotane Rayleigh (èfèk saka atmosfer kang padha kang nyebabaké langit sansaya abang nalika Srengéngé angslup) ing atmosfer Bumi kang nganti tekan bayangan umbrané.

Gambaran modhèl ing ngisor iki nuduhaké carané kepriyé kedadéyané rembulan nalika ngliwati bayangan Bumi. Warna ing salumahing rembulan alon-alon owah saka warna abu-abu ciriné, wiwit peteng, lan pungkasané abang. Katon pérangan lor saka rembulan manggon paling cedhak karo pérangan tengah umbra, mula pérangan kasebut bakal dadi kang paling abang nalika grahana kelakon mengko.

Wektu Kedadéyan Grahana Rembulan Total 31 Januari 2018 

Grahana rembulan total 31 Januari  2018 bisa dideleng ing Indonesia saka wiwit nganti rampung grahana. Wektu sakabèhé grahana bakal kelakon suwéne 76 menit, karo rembulan  kang bakal obah saka arah kidul umbra Bumi. Dadi, nalika fase saka totalitas grahana total kelakon, sisih ngisor rembulan mengkoné  bakal katon luwih padhang tinimbang ing sisih ndhuwuré.

Rujukan